HU
L 205/36
21L.A.11.
Az Európai Unió Hivatalos Lapja
2022.8.5.
Vizsgálati eredmények és észrevételek
a) A vizsgálati eredményekről szóló értesítés átvételét követően az a természetes vagy jogi személy, aki típusalkalmassági bizonyítvánnyal, kiegészítő típusalkalmassági bizonyítvánnyal, jelentős javítási tervre vonatkozó jóváhagyással, repülési engedéllyel, légialkalmassági bizonyítvánnyal, korlátozott légialkalmassági bizonyítvánnyal, zajbizonyítvánnyal vagy korlátozott zajbizonyítvánnyal rendelkezik vagy azt kérelmezte, aki tervezési megfelelőségi nyilatkozatott tett, aki tervezési vagy gyártási alkalmasságról szóló nyilatkozatot adott ki, vagy aki e melléklet R. alrésze alapján légi járműveket, hajtóműveket, légcsavarokat vagy alkatrészeket gyárt, az illetékes hatóság által a 21L.B.21. pont d) vagy e) pontjával összhangban meghatározott határidőn belül megteszi a következő lépéseket: 1. meghatározza a meg nem felelés kiváltó okát (okait), illetve az azt előidéző tényező(ke)t; 2. kiigazító intézkedési tervet határoz meg, és azt javaslatként az illetékes hatóság elé terjeszti; 3. az illetékes hatóságot kielégítő módon igazolja a kiigazító intézkedés(ek) végrehajtását.
b) Az illetékes hatóság által a 21L.B.21.
f) pontnak megfelelően megtett észrevételt kellőképpen figyelembe kell venni.
A természetes vagy jogi személy nyilvántartásba veszi az észrevételekkel kapcsolatban hozott határozatot.
21L.A.12.
A megfelelés módozatai
a) Az e rendeletnek való megfelelés megállapításához a jogi vagy természetes személy a megfelelés elfogadható módozataitól eltérő bármely alternatív megfelelési módozatot alkalmazhat.
b) Ha egy jogi vagy természetes személy alternatív megfelelési módozatot kíván alkalmazni, előzetesen tájékoztatja az illetékes hatóságot a módozat részletes leírásának benyújtásával.
A leírásnak tartalmaznia kell a kézikönyvek vagy eljárások esetlegesen releváns módosításait, valamint annak magyarázatát, hogy miként valósul meg az e rendeletnek való megfelelés.
c) A szóban forgó alternatív megfelelési módozatokat a jogi vagy természetes személy abban az esetben alkalmazhatja, ha azt az illetékes hatóság előzetesen jóváhagyja.
B.
ALRÉSZ – TÍPUSALKALMASSÁGI BIZONYÍTVÁNYOK 21L.A.21.
Alkalmazási kör
Ebben az alrészben meghatározzuk a típusalkalmassági bizonyítványok kérelmezésére vonatkozó eljárásokat, valamint a termékekre vonatkozó ilyen bizonyítványok kérelmezőinek és jogosultjainak jogait és kötelezettségeit, ha a termék az alábbiakban felsoroltak egyike: a) a legfeljebb 2 000 kg megengedett maximális felszállótömegű (MTOM), négyet meg nem haladó utasülésszámkonfigurációjú repülőgépek; b) a legfeljebb 2 000 kg megengedett maximális felszállótömegű vitorlázó repülőgépek és segédmotoros vitorlázó repülőgépek; c) ballonok; d) hőléghajók; e) a legfeljebb négy személy szállítására tervezett, gázzal töltött léghajók; f) a legfeljebb 1 200 kg megengedett maximális felszállótömegű, négyet meg nem haladó utasülésszám-konfigurációjú forgószárnyas légi járművek; g) az a)–f) pont szerinti légi járművekhez készült dugattyús motor és fix állásszögű légcsavar.
Ilyen esetekben a típusalkalmassági bizonyítvány adatlapját megfelelő jegyzetekkel kell ellátni, hogy a hajtómű vagy a légcsavar csak az ilyen légi járművekbe legyen beszerelhető; h) autogirók.
21L.A.22.
Jogosultság
Bármely természetes vagy jogi személy, aki a 21L.A.23. pont szerint igazolta tervezési alkalmasságát, vagy akinél folyamatban van ennek igazolása, az ezen alrészben meghatározott feltételekkel összhangban típusalkalmassági bizonyítvány iránti kérelmet nyújthat be.